1996D0603 — LV — 12.06.2003 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (1996. gada 4. oktobris), ar ko izveido tādu ražojumu sarakstu, kas pieder A grupai “nedegošs”, kura paredzēta Lēmumā 94/611/EK, ar ko īsteno 20. pantu Padomes Direktīvā 89/106/EEK par būvizstrādājumiem (Dokuments attiecas uz EEZ) (96/603/EK) (OV L 267, 19.10.1996, p.23)

Grozīta ar:









▼B

KOMISIJAS LĒMUMS

(1996. gada 4. oktobris),

ar ko izveido tādu ražojumu sarakstu, kas pieder A grupai “nedegošs”, kura paredzēta Lēmumā 94/611/EK, ar ko īsteno 20. pantu Padomes Direktīvā 89/106/EEK par būvizstrādājumiem

(Dokuments attiecas uz EEZ)

(96/603/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem ( 1 ), kas grozīta ar Direktīvu 93/68/EEK ( 2 ), ņemot vērā Komisijas 1994. gada 9. septembra Lēmumu 94/611/EK, ar ko īsteno 20. pantu Padomes Direktīvai 89/106/EEK par būvizstrādājumiem ( 3 ), un jo īpaši tā 1. panta 1. punktu, tā kā Direktīvas 89/106/EEK 3. panta 2. punkts nosaka, ka katra pamatprasība var izraisīt grupu noteikšanu skaidrojošajos dokumentos vai tehniskajās specifikācijās, lai ņemtu vērā dažādos būvdarbu drošības līmeņus, kas var būt pārsvarā valstu, reģionālā vai vietējā līmenī; tā kā 4.2.1. punkts Skaidrojošajā dokumentā Nr. 2 “Ugunsdrošība”, kas ietilpst Komisijas paziņojumā attiecībā uz Padomes Direktīvas 89/106/EEK skaidrojošajiem dokumentiem ( 4 ), pamato to, ka pamatprasībai jāparedz dažādi līmeņi attiecībā uz būvdarba veida, izmantošanas un atrašanās vietas funkciju, būvdarba izkārtojumu un pieejamību avārijas ierīcēm; tā kā Skaidrojošā dokumenta Nr. 2 2.2. punkts uzskaita tādus savstarpēji saistītus pasākumus Pamatprasības “Ugunsdrošība” izpildīšanai, kas kopā veicina ugunsdrošības stratēģijas noteikšanu, ko dalībvalstīs var izstrādāt dažādi; tā kā Skaidrojošā dokumenta Nr. 2 4.2.3.3. punkts norāda uz vienu tādu dalībvalstīs pārsvarā esošu pasākumu, kas ierobežo uguns un dūmu rašanos un izplatīšanos to izcelsmes telpā (vai attiecīgajā teritorijā), ierobežojot to, ka būvizstrādājumi veicina ugunsgrēka izcelšanos; tā kā Pamatprasību grupu noteikšana daļēji ir atkarīga no šāda ierobežojuma līmeņa; tā kā ierobežojuma līmeni var izteikt tikai ar dažādiem ražojuma efektivitātes rādītājiem attiecībā uz ražojumu ugunsdrošību galīgās pielietošanas apstākļos; tā kā Skaidrojošā dokumenta Nr. 2 4.3.1.1. punkts nosaka, ka izstrādās saskaņotu risinājumu, kas var ietvert pilna apjoma vai pārbaudes stenda līmenī veiktus testus, kuri atbilst attiecīgiem īsta ugunsgrēka attīstības modeļiem, lai varētu novērtēt ražojumu efektivitāti attiecībā uz ugunsdrošību; tā kā šis risinājums balstās uz klasifikācijas sistēmu, kas nav ietverta skaidrojošajā dokumentā, bet pieņemta Lēmumā 94/611/EK; tā kā Lēmumā 94/611/EK ietvertā klasifikācijas sistēmas grupa “nedegošs” tika izveidota, lai tā aptvertu ražojumus, kuru ugunsdrošība nav jātestē un kuri minēti kā A grupa 1. un 2. tabulā un papildus – 1. tabulā kā “nedegošu ražojumu saraksts”; tā kā Padomes Direktīvas 89/106/EEK 20. panta 2. punkts norāda procedūru, kura jāievēro, lai pieņemtu noteikumus, kas vajadzīgi grupu noteikšanai attiecībā uz prasībām, ciktāl tās nav ietvertas skaidrojošajos dokumentos; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU.







1. pants

▼M1

Šā lēmuma pielikumā uzskaitītos materiālus un ražojumus, kas no tiem izgatavoti, to zemās aizdegšanās spējas dēļ un sakarā ar to, ka tie ir pakļauti nosacījumiem, kuri arī ir norādīti pielikumā, klasificē kā A1 klases un A1FL klases materiālus, kā paredzēts Lēmuma 2000/147/EK pielikuma 1. un 2. tabulā.

▼B

Šīs klasifikācijas nolūkam nav jāprasa minēto materiālu un no tiem izgatavoto ražojumu ugunsdrošības testēšana.

2. pants

Šis lēmums ir adresēts dalībvalstīm.









PIELIKUMS

▼M1

Materiāli, kas bez testēšanas jāuzskata par A1 un A1FL klases degamības materiāliem, kā paredzēts Lēmumā 2000/147/EK

▼B

Vispārīgas piezīmes

Ražojumi jāizgatavo tikai no viena vai vairākiem šādiem materiāliem, ja tie uzskatāmi par ►M1 A1 klases un A1FL klases ◄ materiāliem bez testēšanas. Ražojumus, kas izgatavoti, salīmējot vienu vai vairākus šādus materiālus, uzskata par ►M1 A1 klases un A1FL klases ◄ materiāliem bez testēšanas ar noteikumu, ka līmes nav vairāk kā 0,1 % no svara vai tilpuma ►M1 (atkarībā no tā, kā iznāk precīzāk) ◄ .

Sarakstā nav iekļauts panelējums (piem., no izolācijas materiāliem) ar vienu vai vairākiem organiskajiem slāņiem vai ražojumi, kuros ir organisks materiāls, kurš nav vienmērīgi izklāts (izņemot līmi).

Ražojumus, kas izgatavoti, pārklājot vienu no šādiem materiāliem ar neorganisku slāni (piem., metāla izstrādājumi ar pārklājumu), uzskata par ►M1 A1 klases un A1FL klases ◄ materiāliem bez testēšanas.

Nevienā no materiāliem tabulā nedrīkst būt vairāk kā 1,0 % no svara vai tilpuma ►M1 (atkarībā no tā, kā iznāk precīzāk) ◄ organiska materiāla, kas izklāts vienmērīgi.







Materiāls Piezīmes Uzpūsti māli Uzpūsts perlīts Uzpūsts vermikulīts Akmens vate Putustikls Betons Tostarp transportbetons un saliekamie dzelzsbetona ražojumi un spriegbetoni Betons ar pildvielām (cietu un viegla svara minerālu pildvielas, izņemot integrētu siltumizolāciju) Var saturēt piejaukumus un piedevas (piem., sasmalcināti kurināmā pelni (PFA), pigmenti un citi materiāli), tostarp saliekamas konstrukcijas Autoklāvētas gāzbetona konstrukcijas Konstrukcijas, kas izgatavotas no hidrauliskām saistvielām, tādām kā cements un/vai kaļķi, ar sīkgraudainiem materiāliem (silīciju saturoši materiāli, PFA, domnas sārņi) un šūnas veidojoša materiāla, tostarp saliekamas konstrukcijas Šķiedru cements Cements Kaļķi Domnas sārņi/sasmalcināti kurināmā pelni (PFA) Minerālpildvielas Dzelzs, tērauds, nerūsējošais tērauds Nav sīki sasmalcinātā veidā Varš un vara sakausējumi Nav sīki sasmalcinātā veidā Cinks un cinka sakausējumi Nav sīki sasmalcinātā veidā Alumīnijs un alumīnija sakausējumi Nav sīki sasmalcinātā veidā Svins Nav sīki sasmalcinātā veidā Ģipsis un apmetums uz ģipša bāzes Var saturēt piemaisījumus (palēninātāji, līmes, šķiedras, pigmenti, dzēstie kaļķi, gaisa un ūdens necaurlaidīgas aktīvas vielas un pastifikatori), cietas pildvielas (piem., dabīgā vai mākslīgā smilts) vai viegla svara pildvielas (piem., perlīts vai vermikulīts) Java ar neorganiskām saistvielām ►M2 Iekšējā/ārējā apmetuma javas, monolīto grīdu javas un mūrjavas, kuru pamatā ir viena vai vairākas neorganiskās saistvielas, piem., cements, kaļķis, mūrdarbu cements un ģipsis ◄ Māla elementi Elementi, no māla vai māla materiāliem ar vai bez smiltīm, pildījumu vai citām piedevām, tostarp ķieģeļi, flīzītes, plākšņu un šamota elementi (piem., skursteņa oderējums) Kalcija silikāta elementi Elementi, kas izgatavoti no kaļķa un dabīgajiem silikātu materiāliem (smiltis, grants vai iežiem, vai to maisījums), var būt ar krāsu pigmentiem Dabīgā akmens un slānekļa ražojumi Apstrādāts vai neapstrādāts elements, kas izgatavots no dabīgā akmens (magmatiskie, nogulumieži vai metamorfiskie ieži) vai slānekļa Ģipša elementi Tostarp bloki un citi elementi no kalcija sulfāta un ūdens, kuros var būt šķiedras, līmes, pildvielas un citas piedevas, un kas var būt iekrāsoti ar pigmentiem Mozaīkbetona grīda Tostarp saliekamās mozaīkbetona plātnītes un monolītā mozaīkbetona grīdas segumi Stikls Tostarp rūdītais, ķīmiski rūdītais, laminētais un stiegrotais stikls Stikla keramika Stikla keramika, kas sastāv no kristāliska stikla un atlikušā stikla daļas Keramika Tostarp glazēti vai neglazēti presēti un štancēti ražojumi